Naftemporiki TV

Η Ναυτεμπορική TV είναι ελληνικός ιδιωτικός ενημερωτικός τηλεοπτικός σταθμός περιφερειακής εμβέλειας που ανήκει στην εταιρεία Media Portal Limited του Γιώργου Μελισσανίδη, γιου του επιχειρηματία Δημήτρη Μελισσανίδη. Εδρεύει στον Πειραιά με στούντιο στην Αθήνα.

Ξεκίνησε να εκπέμπει στις 10 Σεπτεμβρίου 2022 μέσω του διαδικτύου και των συνδρομητικών πλατφορμών της COSMOTE TV και της NOVA. Από τις 28 Σεπτεμβρίου 2025 εκπέμπει και επίγεια ψηφιακά μέσω της Digea, αντικαθιστώντας το New Epsilon TV.

Ιστορικό
Η Ναυτεμπορική TV, είναι το πρώτο εγχείρημα στον χώρο των μέσων ενημέρωσης που στήθηκε από τον όμιλο Μελισσανίδη καθώς ξεκίνησε την λειτουργία του στις 10 Σεπτεμβρίου 2022, και αφού, ένα χρόνο νωρίτερα, είχε προηγηθεί η εξαγορά της οικονομικής εφημερίδας Ναυτεμπορική, λαμβάνοντας αρχικά από το ΕΣΡ άδεια μετάδοσης μέσω διαδικτύου και συνδρομητικών πλατφορμών.

Πρόγραμμα
Το κανάλι εκπέμπει ενημερωτικό πρόγραμμα, με έμφαση στην οικονομία, την πολιτική και τον κόσμο των επιχειρήσεων. Τις βραδινές ώρες μεταδίδει ξένες ταινίες και σειρές.

Δημοσιογράφοι και άλλοι συνεργάτες που παρουσιάζουν εκπομπές στο Naftemporiki TV είναι η Μάγκυ Δούση, ο Σάββας Καλεντερίδης, ο Κώστας Καλέτσιος, η Χριστίνα Κουσουνή, η Νικόλ Λειβαδάρη, ο Γιώργος Μελιγγώνης, ο Ανέστης Ντόκας, ο Παύλος Πανταζόπουλος, η Νικόλ Ποφάντη, ο Λάμπης Ταγματάρχης, η Αλεξία Τασούλη και ο Φίλιππος Φιλιππακόπουλος.

Παραπομπές

Εξωτερικοί σύνδεσμοι

Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Αττική)